
FORSLAG
Udvalget om Borgernes Rettigheder og Retlige og Indre Anliggender opfordrer Budgetkontroludvalget, som er korresponderende udvalg, til at optage følgende forslag i det beslutningsforslag, det vedtager:
[bookmark: restart]1.	glæder sig over, at Revisionsretten har erklæret, at de transaktioner, der ligger til grund for årsregnskabet for Den Europæiske Unions Agentur for Uddannelse inden for Retshåndhævelse (Cepol) for regnskabsåret 2022, i alt væsentligt er lovlige og formelt rigtige; beklager, at et samlet beløb på 4,2 mio. EUR ikke var i overensstemmelse med reglerne og oversteg den væsentlighedstærskel, der var fastsat for revisionen, og derfor resulterede i en erklæring fra Revisionsretten med forbehold om lovligheden og den formelle rigtighed af betalingerne;
2.	understreger, at Cepol kun når direkte ud til en lille del af sin målgruppe gennem sine uddannelsesaktiviteter på grund af dets relativt lille størrelse og dets årlige budget; tilskynder Kommissionen til at gennemføre en evalueringsundersøgelse af muligheden for at sammenlægge Cepol med andre agenturer, der arbejder inden for samme ansvarsområde;
3.	glæder sig over, at Cepol i 2022 gennemførte 418 uddannelsesaktiviteter, som 43 838 retshåndhævelsespersoner deltog i, og gennemførte 296 vellykkede udvekslinger; påskønner endvidere strategidokumentet fra ekspertgruppen om grundlæggende rettigheder, der sigter mod at medtage de grundlæggende aspekter i alle uddannelsesaktiviteter; bemærker med tilfredshed, at der blev afholdt et ad hoc-kursus om beskyttelse af undersøgende journalister i 2022; glæder sig over de specifikke uddannelsestiltag vedrørende hadforbrydelser, der udbreder viden om effektive løsninger til støtte for ofre;
[bookmark: _GoBack]4.	minder om, at uddannelsen inden for retshåndhævelse på EU-plan skal afspejle EU's prioriteter i overensstemmelse med medlemsstaternes uddannelsesbehov og støtte EU's reaktion på grov og organiseret kriminalitet og andre trusler mod den indre sikkerhed; glæder sig over uddannelsesaktiviteterne inden for terrorbekæmpelse, der er rettet mod tværnational venstre- og højreekstremisme og radikalisering; opfordrer til mere uddannelse i cyberkriminalitet, cyberkriminalteknik, kunstig intelligens, databeskyttelse, grundlæggende rettigheder og bekæmpelse af racisme; glæder sig over uddannelsesaktiviteterne inden for terrorbekæmpelse rettet mod tværnational venstre- og højreekstremisme og radikalisering;
5.	påskønner endvidere, at Cepol leverede en række webinarer som reaktion på krigen i Ukraine og gennemførte en særlig ad hoc-analyse af uddannelsesbehov, samt at Cepol støttede den ukrainske anklagemyndighed i forbindelse med udviklingen af en uddannelse inden for efterretning baseret på åbne kilder og tilbød ukrainske deltagere ekstra pladser i uddannelsesaktiviteterne, hvor det var muligt;
6.	glæder sig over det stærke samarbejde med tredjelande, EU-agenturer, -organer og -netværk, navnlig med Europol, Eurojust, Frontex, EJTN, Kommissionen, EMCDDA, EUIPO, FRA, EASO og Interpol.
<PathFdR>PA\1290411DA.docx</PathFdR>		PE<NoPE>756.191</NoPE><Version>v01-00</Version>
DA	Forenet i mangfoldighed	DA
PE<NoPE>756.191</NoPE><Version>v01-00</Version>	2/3	<PathFdR>PA\1290411DA.docx</PathFdR>
DA
<PathFdR>PA\1290411DA.docx</PathFdR>	3/3	PE<NoPE>756.191</NoPE><Version>v01-00</Version>
		DA
image1.png




